recursal/SuperWikiNEXT-32B huggingface dataset:
Eddy Mazzoleni Saksan ympäriajossa 2006
**Eddy Mazzoleni** (s. 29. heinäkuuta 1973, Bergamo) on italialainen maantiepyöräilijä, Italian ympäriajon kolmas vuonna 2007. Hän ilmoitti 16. heinäkuuta 2007 jättävänsä Astana-tallin häneen kohdistuvien doping-epäilyjen vuoksi.

Tallit
------

* 1996-1999 Saeco
* 2000 Team Polti
* 2001-2002 Tacconi - Vini Caldirola
* 2003 Sidermec - Saunier Duval
* 2004 Saeco
* 2005 Lampre
* 2006 T-Mobile
* 2007 Astana

Saavutukset
-----------

Mazzoleni sijoittui kolmanneksi vuoden 1999 Lombardian ympäriajossa. Seuraavana vuonna hän voitti kolmannen etapin Tour de Romandie -kilpailussa ja kuudennen etapin Sveitsin ympäriajossa. Vuonna 2001 Mazzoleni oli kolmas Milano-Torino -kilpailussa. Italian ympäriajon kokonaiskilpailussa hän oli 2002 viidestoista ja seuraavana vuonna kymmenes. 

Vuonna 2004 Mazzoleni oli toinen Milano-Torinossa sekä seitsemäs Lombardian ympäriajossa. Seuraavana vuonna hän sijoittui Ranskan ympäriajon kokonaiskilpailussa kolmanneksitoista. Samana vuonna hän oli kolmas Clásica de San Sebastián -klassikossa ja voitti Giro del Veneto -kilpailun.

Vuoden 2007 Italian ympäriajossa Mazzoleni sijoittui kolmanneksi. Hän onnistui karkaamaan kilpailun muilta kärkiajajilta vuoristossa ajetulla 15. etapilla nousten kokonaiskilpailussa toiseksi. Monte Zoncolanin seinänousuun päättyneellä 17. etapilla Mazzoleni kuitenkin menetti aikaa ja putosi yhteistuloksissa viidenneksi. Viimeistä edellisen päivän aika-ajossa hän sijoittui toiseksi ja nousi kokonaiskilpailussa kolmanneksi. Palkintokorokkeelle pääsy oli melkoinen yllätys, sillä Mazzoleni lähti kilpailuun Paolo Savoldellin apuajajan roolissa.

Lähteet
-------

* Eddy Mazzoleni trap-friis -tietokannassa
**Boris Ignatjev** (ven. Борис Петрович Игнатьев, s. 5. joulukuuta 1940) on venäläinen jalkapallovalmentaja ja entinen pelaaja. Joulukuusta 2010 lähtien hän on toiminut FK Dynamo Kiovan apulaisvalmentajana.

Ura
---

Ignatjev hankki pelaajaoppinsa FK Spartak Moskovan juniorikoulussa, muttei koskaan edustanut Spartakia aikuisten tasolla. Ignatjevin ura ei muutoinkaan ollut järin menestyksekäs ja hän pelasi Neuvostoliiton alempien sarjatasojen joukkueissa. Hän lopetti pelaajauransa 1972.

Valmentajana Ignatjev on tehnyt pitkän uran. Hän aloitti 1973 FK Torpedo Vladimirin peräsimessä siirtyen 1976 Neuvostoliiton jalkapalloliiton palvelukseen alle 19-vuotiaiden maajoukkuevalmentajaksi. Vuonna 1988 hän johdatti Neuvostoliiton ikäluokan Euroopan mestriksi. Hän toimi 1990 lyhyen aikaa Irakin olympiajoukkueen peräsimessä ja 1990-1991 Neuvostoliiton olympiajoukkueen valmentajana. Pesti päättyi Neuvostoliiton romahduksen myötä ja 1992 Ignatjevista tuli ensimmäinen Venäjän U21-maajoukkueen päävalmentaja. Hän valmensi nuoria vain vuoden verran keskittyen 1993 alkaen täysin Venäjän A-maajoukkueen apulaisvalmentajan tehtäviin.

Oleg Romantsevin jätettyä A-maajoukkueen päävalmentajan tehtävät EM-kisojen 1996 jälkeen, nousi Ignatjev päävalmentajaksi. Hän ei kuitenkaan onnistunut luotsaamaan joukkuetta MM-kisoihin 1998 ja jätti tehtävänsä. Ura jatkui tämän jälkeen FK Torpedo-ZIL Moskovan peräsimessä. Ignatjev nosti seuran kaudella 1998 1. divisioonaan ja kaksi vuotta myöhemmin liigaan. Ignatjev ei kuitenkaan valmentanut Torpedo-ZILiä liigassa, sillä hän siirtyi kauden 2000 jälkeen kiinalaisen Shandong Lunengin päävalmentajaksi. Hän johdatti seuran Kiinan cupin välieriin. Kauden jälkeen Ignatjev palasi Venäjälle toimien seuraavat kaksi vuotta FK Alania Vladikavkazin konsulttina ja FK Lokomotiv Moskovan urheilutoimenjohtajana.

Valmennustehtäviin Ignatjev palasi 2004 FK Saturnin peräsimessä. Hän jätti kuitenkin tehtävänsä helmikuussa ennen kauden alkua. Vuonna 2006 Ignatjev palasi Lokomotiviin urheilutoimenjohtajaksi ja 2007 Saturniin apuvalmentajaksi. Tammikuussa 2009 hänestä tuli Juri Sjominin apulaisvalmentaja FK Dynamo Kiovaan. Kesällä 2009 hän seurasi Sjominia FK Lokomotiv Moskovaan apuvalmentajaksi. Hän jätti tehtävänsä Sjominin tavoin kauden 2010 jälkeen.  Pian Lokomotivista lähtönsä jälkeen Sjomin ja Ignatjev siirtyivät jälleen Dynamo Kiovaan.

Meriitit
--------

* U19 Euroopan mestaruus: 1988
* Venäjän 2. divisioona: 1998
* Venäjän 1. divisioonan hopeaa: 2000

Lähteet
-------

* БОРИС ИГНАТЬЕВ (Arkistoitu – Internet Archive)
* The profile for Boris Ignatev

### Viitteet

1. ↑  IGNATYEV LEAVES LOKOMOTIV AFTER SEMIN[vanhentunut linkki]
2. ↑  Luzhny will remain an assistant Semin[vanhentunut linkki]


|  |  |  |
| --- | --- | --- |
| Edeltäjä:**Oleg Romantsev** | **Venäjän maajoukkueen päävalmentaja**1996–1998 | Seuraaja:**Anatoli Byšovets** |

|  |  |  |
| --- | --- | --- |
| Edeltäjä:**Slobodan Santrač** | **Shandong Lunengin päävalmentaja**2001 | Seuraaja:**Valeri Nepomnjaštši** |

|  |  |  |
| --- | --- | --- |
| Edeltäjä:**Oleg Romantsev** | **FK Saturnin päävalmentaja**1–2/2004 | Seuraaja:**Aleksandr Tarhanov** |
**Didrik Anders *Gillis* Bildt** (16. lokakuuta 1820 Göteborg – 22. lokakuuta 1894 Tukholma) oli ruotsalainen poliitikko, vapaaherra, upseeri ja marsalkka. Hän oli Ruotsin pääministerinä vuodet 1888–1889.

Gillis Bildt on isänisän isänisä Carl Bildtille. Hän syntyi Göteborgissa mutta hänet kirjattiin hoviseurakuntaan Tukholmassa, everstiluutnantti Daniel Fredrik Bildtin ja Christina Elisabeth Frödingin poikana. 

Bildtistä tuli vuonna 1837 upseeri, ja hän yleni kenraalimajuriksi 1859. Vuosina 1858–1962 Bildt oli komentajana Gotlannissa. Vuonna 1851 hänestä tuli Oskar I:n adjutantti, ja 1859 Kaarle XV:n. Ritarihuoneessa hänet laskettiin konservatiiveihin (*"junkrarna"*), mutta silti hän suositteli kuitenkin muodostusuudistusta 1865. Maaherrana Gotlannissa hän toimi vuosina 1858–1862, överståthållari Tukholmassa hän oli 1862–1874. 

Vuosina 1874–1886 hän oli lähettiläs Berliinissä, ja marsalkka Oscar I:n luona vuodesta 1886. Vapaaherra hänestä tuli 1864.

Vuonna 1887 Gillis Bildt valittiin ensimmäiseen kamariin protektionistina. Eduskuntamiehenä hän oli konservatiivi. Kun arkkipiispa Anton Niklas Sundberg ei halunnut tulla pääministeriksi, kuningas kutsui Bildtin hänen sijaan 6. tammikuuta 1888. Hän erosi tehtävästään jo 12. lokakuuta 1889.

Lähteet
-------

* *Svenska adelns ättartavlor*, Gustaf Elgenstierna 1925
* *Händelser man minns - en bokfilm 1920-1969*, Harald Schiller 1970
* *Sveriges befolkning 1890*, Riksarkivet 2003

### Viitteet

Aiheesta muualla
----------------

* D A Gillis Bildt Svenskt biografiskt lexikon

CommonsCommons
Wikimedia Commonsissa on kuvia tai muita tiedostoja aiheesta **Gillis Bildt**.

|  |  |  |  |  |
| --- | --- | --- | --- | --- |
| 

| * n
* k
* m
Ruotsin pääministerit |
| --- |
|  |
| Pääministerin tunnus | 
* De Geer
* Posse
* Thyselius
* Themptander
* Bildt
* Åkerhielm
* Boström
* von Otter
* Boström
* Ramstedt
* Lundeberg
* Staaff
* Lindman
* Staaff
* Hammaskjöld
* Swartz
* Edén
* Branting
* De Geer
* von Sydow
* Branting
* Trygger
* Branting
* Sandler
* Ekman
* Lindman
* Ekman
* Hamrin
* Hansson
* Pehrsson-Bramstorp
* Hansson
* Erlander
* Palme
* Fälldin
* Ullsten
* Fälldin
* Palme
* Carlsson
* Bildt
* Carlsson
* Persson
* Reinfeldt
* Löfven
* Andersson
* Kristersson

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Ruotsi

 |
|  |
| Henkilöt | 
* Deutsche Biographie

 |

 |
**Antonio Citterio** (s. 1950 Meda, Lombardia, Italia) on italialainen arkkitehti ja teollinen muotoilija, joka tunnetaan erityisesti huonekalujen ja sisustustavaroiden suunnittelijana. Hän asuu ja työskentelee Milanossa.

Citterio valmistui Politecnico di Milanosta ja on vuodesta 1972 työskennellyt monien eurooppalaisten valmistajien kanssa. Niihin kuuluvat Ansorg, B&B Italia, Flexform, Flos, Iittala, Hansgrohe, Inda, Sanitec, Kartell, Arclinea ja Vitra. B&B Italian tuotemerkki Maxalto on kokonaan Citterion muotoilema ja koordinoima.

Citterio on voittanut Compasso d'Oro -palkinnon vuosina 1987 ja 1995. Hänen tuotteitaan on muun muassa New Yorkin modernin taiteen museon ja Pariisin Pompidou-keskuksen kokoelmissa.

Lähteet
-------

1. ↑  Antonio Citterio, Lighting55, viitattu 5.5.2015.

Aiheesta muualla
----------------

* Antonio Citterion suunnittelemia kalusteita

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* KulturNav
* Museum of Modern Art
* ULAN

 |
|  |
| Muut | 
* SNAC
* IdRef

 |

 |
*Tämä artikkeli kertoo kenraali Jussi Hautamäestä. Samannimisestä mäkihyppääjästä kertoo artikkeli Jussi Hautamäki*
**Jussi Hautamäki** (s. 15. huhtikuuta 1941 Kylmäkoski) on Suomen puolustusvoimien kenraaliluutnantti evp.

Hautamäki kirjoitti ylioppilaaksi Toijalan yhteislyseosta vuonna 1960. Hän valmistui kadettikoulusta 1963 ja suoritti yleisesikuntaupseeritutkinnon Sotakorkeakoulussa vuonna 1975, jossa hän toimi myös opettajana 1970-luvulla. 

Hautamäki toimi vuonna 1970 Kadettikoulun Toimituskomppanian päällikkönä.
Hän toimi Hämeen jääkäripataljoonan komentajana vuosina 1983-1985 ja Panssarivaunupataljoonan komentajana 1985-1988, jonka jälkeen hän oli operaatiopäällikkönä YK:n UNIFIL-rauhanturvaoperaatiossa Libanonissa. Vuosina 1990-1991 Hautamäki toimi valtakunnallisten maanpuolustuskurssien johtajana. 1990-luvulla hän palveli pääesikunnassa eri tehtävissä ja 1998 hänet nimitettiin Läntisen Maanpuolustusalueen komentajaksi.

Jäätyään eläkkeelle puolustusvoimista Hautamäki on osallistunut kunnallispolitiikkaan Keravalla Kokoomuksessa.

Lähteet
-------

1. 1 2  Puolustusvoimat: Kenraaliluutnantti Jussi Hautamäki 60 vuotta (Arkistoitu – Internet Archive) Luettu 20.1.2009
**Ismel Ramos** (18. huhtikuuta 1985) on venezuelalainen lentopalloilija, joka pelaa tällä hetkellä Joensuun Riennossa, Lentopallon SM-liigassa. Ramos on pelannut muun muassa Lentopallon MM-kisoissa 2006.

SM-liiga
--------

Ismel Ramos ja hänen kaverinsa Enderwin Herrera hankittiin Loimuun pelaamaan kaudella 2007. Molemmat hankinnat olivat onnistuneita sillä venezuelalaiskaksikko oli Loimulle tärkeitä pelaajia. Ramos pelasi runkosarjan alun todella hyvin ja oli pistepörssin kärkinimi, mutta MM-kisoihin lähtenyt Ramosin pelituntuma kärsi Japanissa. Ramos haki Suomeen palattuaan pelituntumaa pitkään ja esitti vasta play-off otteluissa samanlaisia otteita kuin runkosarjan alussa. Ramos osoitti kuitenkin ensimmäisellä ammattilaiskaudellaan olevansa parhaimmillaan SM-liigan kovimpia hakkureita.

Toinen kausi lentopallon SM-liigassa Ramosilla ei alkanut niin hyvin, kuin edellinen kausi. Ramosin pelivire oli hieman kateissa, ja lopulta hän purki sopimuksensa yhteisymmärryksessä Raision Loimun kanssa. Sopimuksen purkamisen jälkeen Ramosta yritettiin hankkia Valkeakosken Isku-Veikkoihin pelaamaan, mutta sopimusta ei lopulta syntynyt. Ramos pelasi kotimaahansa harjoittelemaan ja etsimään seuraa. Kotimaassaan Ramos harjoitteli Venezuelan maajoukkueen kanssa, sillä maassa ei ole yleistä sarjaa. Lopulta seura löytyi, kun Suomesta Vaasan Kiisto otti yhteyttä Ramosiin. Sopimus julkistettiin pian neuvottelujen jälkeen, ja se kesti kauden 2008 loppuun asti.

Kaudella 2009 Ramos nähdään joensuulaisen Mutalan Riennon paidassa.

Maajoukkue
----------

Ramos pelaa Kiisto lisäksi Venezuelan miesten maajoukkueessa, jonka mukana hän osallistui 2006 Japanissa pidettyihin MM-kisoihin. Maajoukkueessa Ismel on näyttänyt taitonsa Etelä-Amerikan Mestaruuskilpailuissa, kun hän oli kisojen toiseksi paras hyökkääjä. Ramos selviytyi vuoden 2008 olympialaisiin Venezuelan maajoukkueen kanssa hieman yllättäen, kun se voitti Etelä-Amerikan karsintojen finaalissa Argentiinan.
**Theodore Y. "Ted" Ts'o** (s. 1968 Palo Alto) on yhdysvaltalainen ohjelmistokehittäjä, joka tunnetaan työstään Linux-ytimen parissa.

Ts'o sai vuonna 1990 tietotekniikan korkeakoulututkintonsa valmiiksi MIT:ssä. Valmistumisen jälkeen hän työskenteli Information Systems & Technology -laitoksella (IS&T) MIT:ssä aina vuoteen 1999 asti. Hän oli mm. projektipäällikkönä Kerberos V5 -ryhmässä. IS&T:n jälkeen Ts'o siirtyi kahdeksi vuodeksi töihin VA Linux Systemsiin. Joulukuusta 2002 lukien hän oli töissä IBM:llä parantamassa Linux-ytimen tehokkuutta ja skaalautuvuutta. Joulukuussa 2007 Ts'o siirtyi töihin Linux Foundationiin. Hän on suunnitellut palaavansa takaisin IBM:ään joulukuussa 2009. Vuonna 2010 hän aloitti työt Googlella.

Hän aloitti työskentelyn Linux-ytimen parissa heinäkuussa 1991, ytimen alkuaikoina. Linus Torvaldsin mukaan hän oli ensimmäinen Linux-ytimen kehittäjä Pohjois-Amerikasta.

Ts'o on *e2fsprogs*-ohjelmistopaketin pääkehittäjä ja ylläpitäjä. e2fsprogs sisältää työkaluja ext2, ext3 ja ext4-tiedostojärjestelmiä varten. Hän myös ylläpitää useita muita Debian-levityspaketin paketteja.

Hän oli IETF:n turvallisuusalan johtokunnan sekä IPsec-työryhmän jäsen. Ts'o oli yksi Free Standards Group -organisaation perustajajäsenistä ja tällä hetkellä sen puheenjohtaja.

Ts'olle myönnettiin FSF:n Advancement of Free Software -palkinto vuonna 2006.

Lähteet
-------

1. ↑  Ted T'so moves to Google h-online.com. Viitattu 17.7.2012. (englanniksi)
2. ↑  Ted Ts'o wins the 2006 Award for the Advancement of Free Software fsf.org. Viitattu 17.7.2012. (englanniksi)

Aiheesta muualla
----------------

* Henkilökohtainen kotisivu (englanniksi)
**Mikel San José Domínguez** (s. 30. toukokuuta 1989 Pamplona, Navarra, Espanja) on espanjalainen jalkapalloilija, pelipaikaltaan keskuspuolustaja,mutta on pelannut paljon myös keskikenttäpelaajan paikkaa.

Seurajoukkueura
---------------

Pamplonalaissyntyinen San José pelasi jalkapalloa paikallisessa yleisseurassa Chantreassa kuusivuotiaasta kuusitoistavuotiaaksi, minkä jälkeen hän vaihtoi Athleticin junioreihin. Kesällä 2007 hän siirtyi englantilaiseen Liverpooliin, jonka reservijoukkueessa hän pelasi säännöllisesti kahden kauden ajan.

San José osallistui Liverpoolin edustusjoukkueen harjoituskaudelle kesällä 2009, mutta kaudeksi 2009–2010 hänet lainattiin takaisin Athleticiin hakemaan kokemusta korkeimmalta sarjatasolta. Hän debytoi Athleticissa 17. syyskuuta 2009 vaihtopelaajana Eurooppa-liigan ottelussa Austria Wieniä vastaan. Hankalan alkukauden jälkeen hän nousi joulukuussa joukkueen avauskokoonpanoon ja pelasi kauden aikana lopulta kaikkiaan 25 Primera Divisiónin ja viidessä Eurooppa-liigan ottelussa. Kauden päätteeksi Athletic käytti lainasopimuksessa olleen noin kolmen miljoonan euron osto-option ja hankki San Josén pelaajaoikeudet jälleen vakituisesti itselleen.

Maajoukkueura
-------------

San José on pelannut Espanjan nuorten maajoukkueissa ja oli voittamassa alle 19-vuotiaiden Euroopan-mestaruutta vuonna 2007.

Lähteet
-------

1. 1 2  Conoce a Mikel San José Athletic Club. Viitattu 20.5.2010. (espanjaksi)
2. 1 2  Defender deal agreed  20.5.2010. Liverpool FC. Viitattu 20.5.2010. (englanniksi)
3. ↑  Player Athletic Club. Viitattu 20.5.2010. (englanniksi)
4. ↑  San José: "Nunca pensé en volver al Liverpool"  20.5.2010. Marca. Viitattu 20.5.2010. (espanjaksi)

Aiheesta muualla
----------------

* Mikel San Josén esittely Athleticin sivustolla (englanniksi)
* Mikel San Josén esittely Euroopan jalkapalloliiton sivustolla (englanniksi)

Espanjan joukkue – Jalkapallon EM-kilpailut 2016
1 Casillas |
2 Azpilicueta |
3 Piqué |
4 Bartra |
5 Busquets |
6 Iniesta |
7 Morata |
8 Koke |
9 Vázquez |
10 Fàbregas |
11 Pedro |
12 Bellerín |
13 De Gea |
14 Thiago |
15 Ramos |
16 Juanfran |
17 San José |
18 Alba |
19 Bruno |
20 Aduriz |
21 Silva |
22 Nolito |
23 Rico |
Valmentaja Del Bosque
**Ilmari Johannes Halttunen** (30. elokuuta 1894 Keuruu – 28. maaliskuuta 1918 Messukylä) oli suomalainen mestarihiihtäjä, joka kuoli vuoden 1918 sisällissodassa.

Halttunen Suomen Urheilulehdessä, nro 27/1917
Keuruun Kisalijoita edustanut Ilmari Halttunen voitti talvella 1917 Keski-Suomen piirin mestaruuskilvassa 30 kilometrillä myöhemmät suurhiihtäjät Anton Collinin ja Mauno Vuorisen. SM-hiihdoissa muutamaa viikkoa myöhemmin Halttunen oli samalla matkalla neljäs. Anton Collinin kanssa usein harjoitellut Halttunen oli ainoa sisällissodassa kuollut mestarihiihtäjä. Hän kaatui konekivääritulessa, josta Collin selvisi vahingoittumana.

Lähteet
-------

* Ähtäri syntyneet 1894-1902 (MKO13-16 I C:5) Sivu 14 1894 Elo-Syyskuu ; SSHY  (*Vaatii kirjautumisen*) / Viitattu 09.07.2022

* Arponen, Antti O.; Kasila, Markku; Peltola Veli-Matti: *He antoivat kaikkensa - Viime sodissa menehtyneet suomalaiset mestariurheilijat*, s. 32. Auditorium, 2014. ISBN 978-952-7043-03-5.

### Viitteet

1. ↑  Tiedot henkilöstä: Halttunen, Ilmari *Suomen Sotasurmat 1914−1922*.  Arkistoitu 4.3.2016. Viitattu 10.7.2022.
2. ↑  
Aamulehti, 30.01.1938, nro 28,s. 19  Kansalliskirjaston digitaaliset aineistot
**Robert G. L. Waite** (18. helmikuuta 1919 Manitoba, Kanada – 4. lokakuuta 1999 Glastonbury, Connecticut) oli yhdysvaltalainen historioitsija. 

Waite syntyi köyhään kanadalaisen papin perheeseen, joka kiersi pieniä seurakuntia. Hän opiskeli Macalester Collegessa St. Paulissa stipendin turvin valmistuen 1941. Hän palveli Yhdysvaltain armeijassa 1942–1945 ja valmistui filosofian tohtoriksi Harvardin yliopistosta 1949. Waite liittyi Williams Collegen opettajakuntaan 1950-luvun alussa. Hän tutki Saksan 1900-luvun alkupuolen historiaa ja kirjoitti aiheesta useita teoksia. 

Hän oli merkittävä Hitler-tutkija, joka uskoi Hitlerin motiivien selviävän soveltamalla psykologiaa historiantutkimukseen. Hänen kuuluisin teoksensa oli psykohistoriallinen Hitler-tutkimus *The Psychopathic God: Adolf Hitler*. Vaikka hänen freudilainen ja ajoittain pitkälle viety psykologinen lähestymistapansa on herättänyt välillä arvostelua, hänen tutkimukseensa on usein nojattu seuranneessa Hitler-tutkimuksessa.

Teoksia
-------

* *Vanguard of Nazism: The Free Corps Movement in Postwar Germany, 1918-1923* (1953)
* *The Psychopathic God: Adolf Hitler* (Basic Books, 1977)
* *Kaiser and Führer: A Comparative Study of Personality and Politics* (1998)
* *Haringey at War*
* *A History of the Weimar Republic From the Collapse of the Empire to Hindenburg's Election*
* *Hitler, the Kaiser, and Me: an Academic's Procession* (1999, muistelmat)

Lähteet
-------

1. 1 2  Martin, Douglas: Robert G. L. Waite, 80, Dies; Wrote Hitler's 'Psychohistory' *New York Times*.  10.10.1999. Viitattu 25.1.2009. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Latvia
* Japani
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Manuel Belletti** (s. 14. lokakuuta 1985 Cesena) on italialainen maantiepyöräilijä. Hän aloitti ammattilaisuransa Serramenti PVC Diquigiovanni - Androni Giocattoli -joukkueessa 2008–2009, edusti Colnago-CSF Inox -tallia 2010–2011, Ag2r-La Mondialea 2012–2013, Androni Giocattoli–Venezuelaa 2014, Southeast Pro Cycling Teamia / Wilier-Southeastia / Wilier Triestina - Selle Italiaa 2015–2017, Androni Giocattoli - Sidermec-joukkuetta 2018–2020 ja EOLO-Kometaa viimeisenä ammattilaisvuonnaan 2021.

Belletti voitti kotikaupunkiinsa Cesenaticoon päättyneen 13. etapin Italian ympäriajossa 2010 voitettuaan irtiottoryhmän loppukirin.

Saavutuksia
-----------

Lähteet: Cycling Archives, Pro Cycling Stats

2007
Trofeo Banca Popolare Piva, U23, voitto
2008
Clasico Ciclistico Banfoandes, etapin 1 voitto
2009
Grand Prix de Fourmies, toinen
2010
Italian ympäriajo, etapin 13 voitto
Coppa Bernocchi, voitto
2011
Giro della Provincia di Reggio Calabria, etapin 3 voitto
Settimana Internazionale Coppi e Bartali, etapin 1a voitto
Presidential Tour of Turkey, etapin 3 voitto
Italian ympäriajo, etapilla 2 kolmas
Brixia Tour, etapin 3 voitto
2012
Route du Sud, pistekilpailun ja etapin 4 voitto
2014
Tour du Limousin, etapin 4 voitto
2015
GP Costa degli Etruschi, voitto
Dwars door Drenthe, voitto
Settimana Internazionale Coppi e Bartali, etapin 1a voitto
GP Bruno Beghelli, toinen
2016
Settimana Internazionale Coppi e Bartali, etapin 1a voitto
Presidential Tour of Turkey, pistekilpailun voitto
2018
Tour de Langkawi, 7. etapin voitto
Unkarin ympäriajo, kokonais- ja pistekilpailun sekä 1. etapin voitto
Coppa Bernocchi, toinen
Gran Premio Bruno Beghelli, kolmas
Tour of Hainan, 3. ja 5. etapin voitto
2019
Giro di Sicilia, pistekilpailun ja 2. etapin voitto
Tour de Bretagne, 1. etapin voitto
Unkarin ympäriajo, pistekilpailun ja 1. etapin voitto

Lähteet
-------

1. 1 2  Manuel Belletti *cyclingarchives.com*. Viitattu 4.2.2018. (englanniksi)
2. 1 2  Manuel Belletti *procyclingstats.com*. Viitattu 18.1.2022. (englanniksi)
3. ↑  Kotikaupungin poika etappivoittoon Girolla *yle.fi*.  21.5.2010. Viitattu 22.5.2010.
**Alpo Räisänen** (25. helmikuuta 1935, Suomussalmi – 2. maaliskuuta 2011, Joensuu) oli suomalainen kielitieteilijä. Hän oli yksi vuonna 1969 perustetun Joensuun korkeakoulun ensimmäisistä opettajista. Hän toimi Joensuun yliopistossa suomen kielen apulaisprofessorina ja vuodesta 1975 professorina vuoteen 1998, jolloin jäi eläkkeelle. 

Räisänen valmistui filosofian kandidaatiksi vuonna 1962, lisensiaatiksi vuonna 1968 ja väitteli filosofian tohtoriksi vuonna 1972. Hän tutki ja kuvaili erityisesti Kainuun murteita sekä suomen kielen etymologiaa ja sananmuodostusta.

Teoksia
-------

* Kainuun murteiden äännehistoria. 1, Vokaalisto (1972)
* Suomussalmen murretta (1978)
* Kainuun murteiden ja nimistön opas
* Suomussalmen murrekirja (1986)
* Sotkamon murretta (1987)
* Suomen kielen u-johtimiset verbit (1988)
* Oulujärven ympäristön murrekirja (2001)
* Nimet mieltä kiehtovat: etymologista nimistöntutkimusta (2003)
* Kainuun kieltä ja paikannimiä (2007).

Lähteet
-------

1. 1 2  Academia Scientarum Fennica. Vuosikirja 2011[vanhentunut linkki]. PDF.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |
Freddy Balta vuonna 1976.
**Ferdinand "Freddy" Balta** (21. tammikuuta 1919 Pariisi, Ranska – 8. tammikuuta 2002) oli ranskalainen harmonikkataiteilija, jota pidettiin eräänä oman sukupolvensa arvostetuimmista soittajista.

Balta soitti nuorena myös pianoa ja urkuja. Hän voitti jo vuonna 1935 useita kilpailuja Pariisissa ja Liègessä ja tuli tunnetuksi tanssihallien muusikkona. Hän teki myös paljon levytyssessioita, eritoten elokuviin ja laulusolistien taustaorkestereissa. Vuosina 1949–1961 hän esiintyi muun muassa Yves Montandin, Juliette Grécon ja Guy Béartin yhtyeissä.

Palkinnot ja tunnustukset
-------------------------

* Ensimmäisen Coupe Mondiale -kilpailun voitto Pariisissa 1938.
* *Grand Prix du Disque* 1949 kappaleella *Coup de Tête*.

Lähteet
-------

1. 1 2 3  Accordeon. Musette Virtuoses Paris 1944–1954. Volume 3. Retour à la présentation du produit (Levyn muusikoiden esittely) *www.fremeaux.com*.  2006. Frémeaux et Associés. Viitattu 27.1.2009. (ranskaksi),(englanniksi)
2. ↑  CIA Coupe Mondiale Prize Winners CIA. Viitattu 27.1.2009. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Belgia
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |

 |
**Jacques Berlioz** (9. joulukuuta 1891 Pariisi – 21. joulukuuta 1975 Pariisi) oli ranskalainen eläintieteilijä. Hän ryhtyi Ranskan kansallismuseon (Muséum national d'Histoire naturelle) vapaaehtoiseksi avustajaksi vuonna 1912. Vuonna 1927 hänet ylennettiin apulaiskuraattoriksi ja 1949 hänestä tuli nisäkäs- ja lintuosaston kuraattori ja professori. Hän jäi eläkkeelle vuonna 1962.

Jacques Berliozin setä oli säveltäjä Hector Berlioz.

Berlioz oli American Ornithologists' Unionin, British Ornithologists Unionin, Saksan lintutieteellisen yhdistyksen ja Ranskan lintutieteellisen yhdistyksen sekä Zoological Society of Londonin kunniajäsen. Linnuista hän erikoistui kolibreihin, joita hänellä oli laaja kokoelma.

Berlioz nimesi linnuista kivunsiepon (*Melaenornis ardesiacus*), pikkumunkkitangaran (*Conothraupis mesoleuca*), valkokurkkupiivin (*Contopus albogularis*) ja yhdessä Delacourin kanssa arosieppokertun (*Newtonia archboldi*) ja madagaskarinharmaakertun (*Randia pseudozosterops*). Alfred Grandidierin kanssa hän nimesi madagaskarinhuitin (*Amaurornis olivieri*).

Sidney Dillon Ripley nimesi sokotrankiitäjän (*Apus berliozi*) Jacques Berliozin kunniaksi 1965.

Teoksia
-------

* *La vie des oiseaux*. 1931
* *Les Migrations animales. Insectes, poissons, oiseaux, mammifères*. 1942
* *La vie des colibris*. 1944
* *Oiseaux de la Réunion*. 1946
* *Petit atlas des oiseaux*. 4 osaa, 1953.

Lähteet
-------

1. ↑  ITIS

* Muistokirjoitus (*The Auk*) (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Belgia
* Yhdysvallat
* Alankomaat

 |
|  |
| Muut | 
* IdRef

 |

 |
**Sara Hagström** (s. 25. maaliskuuta 1995) on ruotsalainen suunnistaja. Riian MM-kilpailuissa 2018 Hagström sijoittui keskimatkalla kuudenneksi ja Sarpsborgin MM-kilpailuissa 2019 pitkällä matkalla yhdeksänneksi. Doksyn MM-kilpailuissa 2021 Hagström voitti Ruotsin joukkueessa sprinttiviestin ja viestin maailmanmestaruuden.  Flims Flaaxin MM-kilpailuissa 2023 Hagström voitti Ruotsin viestijoukkueessa maailmanmestaruuden.

Juniorien MM-kilpailuista Hagströmillä on viisi maailmanmestaruutta ja kaksi hopeaa. 

Hagström on voittanut O-ringen-rastiviikon vuonna 2022.

Venlojen viestissä Hagström on ollut IFK Göteborgin voittaneessa joukkueessa 2022 ja 2023.

Sara Hagström on hiihtäjä Johanna Hagströmin isosisko.

Lähteet
-------

* 
* (Arkistoitu – Internet Archive)
* 

### Viitteet

1. ↑
2. ↑
3. ↑
4. ↑  Gustav Bergman and Sara Hagström - wins O-Ringen 2022 *oringen.se*. Viitattu 4.8.2022. (englanniksi)
5. ↑  Moilanen, Mika: Jukola | Tulikuuma IFK Göteborg juoksi helteisen Venlojen viestin voittoon: "Kuulin, ettei ollut mitään hätää" *Helsingin Sanomat*.  17.6.2023. Viitattu 19.6.2023.
**Stijn Devolder** (s. 29. elokuuta 1979 Kortrijk, Belgia) on belgialainen ammattilaispyöräilijä, joka kilpaili ammattilaisena 2002–2019.

Devolder voitti Flanderin ympäriajon vuonna 2008. Hän kuului viiden ajajan kärkiryhmään, josta hän karkasi juuri kun takaa-ajoryhmä oli saavuttamassa karkulaiset runsaat 20 kilometriä ennen maalia ja pysyi irti maaliin saakka. Hän voitti saman kilpailun myös 2009, jolloin hän teki ratkaisevan irtioton Muur-Kapelmuurin kuuluisassa nousussa noin 15 kilometriä ennen maalia. Devolder on lisäksi voittanut De Pannen kolmen päivän ajon 2005, Belgian maantieajomestaruuden 2007, 2010 ja 2013, Belgian aika-ajomestaruuden 2008 ja 2010 sekä Belgian ympäriajon 2010. Etappikilpailuissa Devolderin paras osa-alue on aika-ajo, mutta hän on myös suhteellisen hyvä mäkiajaja.

Saavutukset
-----------

2004 - US Postal Service
Dunkerquen neljän päivän ajo, etappivoitto
Tour du Haut Var, 3. sija
2005 - Discovery Channel
De Pannen kolmen päivän ajo, voitto
Espanjan ympäriajo, 24. sija
Paris-Tours, 13. sija
2006 - Discovery Channel
Tour of Belgium, etappivotto
Espanjan ympäriajo, 11. sija
2007 - Discovery Channel
De Pannen kolmen päivän ajo, etappivoitto
Sveitsin ympäriajo, 3. sija
Belgia Belgian maantieajomestaruus
Itävallan ympäriajo, voitto ja etappivoitto
2008 - Quick·Step - Innergetic
Belgian ympäriajo, kokonais- ja etappivoitto
Volta ao Algarve, kokonais- ja etappivoitto
Flanderin ympäriajo, voitto
Pariisi-Roubaix, 7. sija
Belgia Belgian aika-ajomestaruus
MM-kilpailujen aika-ajo, 6. sija
2009 - Quick·Step - Innergetic
Flanderin ympäriajo, voitto
2010 - Quick Step
Belgian ympäriajo, voitto
Belgia Belgian maantieajomestaruus
Belgia Belgian aika-ajomestaruus
2013 - RadioShack-Leopard-Trek
Belgia Belgian maantieajomestaruus
2014 - Trek Factory Racing
2015 - Trek Factory Racing
De Pannen kolmen päivän ajo, 2. sija
2016 - Trek-Segafredo
2017 - Veranda's Willems - Crelan
2018 - Veranda's Willems - Crelan
2019 - Corendon - Circus

Lähteet
-------

* Stijn Devolder Trap–Friis-tietokannassa (englanniksi)
* Stijn Devolder Cycling Archives -tietokannassa (englanniksi)
**Fabio Coltorti** (s. 3. joulukuuta 1980 Kriens, Sveitsi) on sveitsiläinen jalkapallomaalivahti. Hän edustaa saksalaista RB Leipzigia. Hänellä on myös Italian kansalaisuus.

Ura
---

Coltorti aloitti ammattilaisuransa kasvattajaseuransa Kriensin riveissä. Hän teki myös ensiesiintymisensä Sveitsin pääsarjassa joukkueen riveissä. Vuonna 2001 hän siirtyi toiseen sveitsiläisjoukkueeseen Schaffhauseniin. Hän pelasi siellä kaksi seuraavaa kautta.

Hyvät otteet Schaffhausenissa herättivät kiinnostusta muun muassa Thunissa, jonne Coltorti vuoden 2003 lopulla viimein siirtyi. Hän pelasi kahden kauden aikana yhteensä 58 ottelua. Thunista Coltorti siirtyi Sveitsin suurseura Grasshoppersin riveihin.

Vuonna 2007 hän siirtyi nelivuotisella sopimuksella espanjalaiseen Racing Santaderiin. Kaudella 2008–2009 hän pääsi pelaamaan UEFA Cupin otteluita, kun Racing Santander selvisi eurocup-kilpailuun ensimmäistä kertaa historiassaan. Coltorti pelasi sekä avausottelun että viimeisen.

Kesällä 2012 Coltorti siirtyi RB Leipzigiin.

### Maajoukkue

Coltorti teki ensiesiintymisensä Sveitsin maajoukkueessa 1. maaliskuuta 2006 ottelussa Skotlantia vastaan. Hän oli myös mukana vuoden 2006 jalkapallon MM-kilpailuissa.

Lähteet
-------

1. 1 2 3  Fabio Coltorti *UEFA.com*.  15.4.2012. UEFA. Viitattu 4.7.2012. (englanniksi)
2. ↑  Coltorti geht nach Deutschland (Arkistoitu – Internet Archive)

Aiheesta muualla
----------------

* Esittely Racing Santanderin sivustolla[vanhentunut linkki] (espanjaksi)

Sveitsin joukkue – Jalkapallon MM-kilpailut 2006
1 Zuberbühler |
2 Djourou |
3 Magnin |
4 Senderos |
5 Margairaz |
6 Vogel |
7 Cabanas |
8 Wicky |
9 Frei |
10 Gygax |
11 Streller |
12 Benaglio |
13 Grichting |
14 D. Degen |
15 Džemaili |
16 Barnetta |
17 Spycher |
18 Lustrinelli |
19 Behrami |
20 Müller |
21 Coltorti |
22 Yakın |
23 P. Degen |
Valmentaja Kuhn
**Tasha Danvers** (elokuusta 2005 tammikuuhun 2008 **Danvers-Smith**; s. 19. syyskuuta 1977 Lontoo) on brittiläinen 400 metrin aitajuoksija.

Danvers sijoittui Sydneyn nuorten MM-kisoissa 1996 100 metrin aitajuoksussa kuudenneksi ajalla 14,00. Vuonna 1999 hän osallistui Sevillan MM-kisoihin, joissa karsiutui 400 metrin aitojen alkuerissä ajalla 56,22. Seuraavana vuonna hän selviytyi Sydneyn olympialaisissa 400 metrin aitojen loppukilpailuun, jossa jäi kahdeksanneksi ajalla 55,00.

Danvers karsiutui Edmontonin MM-kisoissa 2001 alkuerissä. Seuraavana vuonna hän juoksi Münchenin EM-kisoissa seitsemänneksi. Vuonna 2003 hän oli Euroopan-cupissa 100 metrin aidoissa seitsemäs ajalla 13,25 ja 400 metrin aidoissa toinen ajalla 55,01. Saman vuoden Pariisin MM-kisoissa hän karsiutui 400 metrin aitojen välierissä. Kauden lopussa hän sijoittui IAAF:n yleisurheilufinaalissa kuudenneksi.

Danvers voitti hopeamitalin Melbournen Kansainyhteisön kisoissa 2006. Hän voitti saman vuoden Euroopan-cupin ja juoksi Göteborgin EM-kisoissa seitsemänneksi. IAAF:n yleisurheilufinaalissa hän sijoittui kuudenneksi. Seuraavana vuonna Danvers oli Osakan MM-kisoissa kahdeksas ajalla 54,94 ja IAAF:n yleisurheilufinaalissa seitsemäs. Danvers voitti Pekingin olympialaisissa 2008 400 metrin aidoissa olympiapronssia ajalla 53,84. Hän juoksi saman vuoden IAAF:n yleisurheilufinaalissa kahdeksanneksi.

Danvers opiskeli Etelä-Kalifornian yliopistossa. Hän toimii myös puhujana ja motivaatiovalmentajana.

Henkilökohtaiset ennätykset
---------------------------

Lähde: IAAF

* 400 metrin juoksu: 52,89 (2008)
* 800 metrin juoksu: 2.06,46 (2008)
* 100 metrin aitajuoksu: 12,96 (2003)
* 400 metrin aitajuoksu: 53,84 (2008)

Lähteet
-------

1. 1 2 3 4 5  Tasha Danvers Kansainvälinen yleisurheiluliitto.  (englanniksi)
2. ↑  Danvers Yhdistyneen kuningaskunnan yleisurheiluliiton sivuilla (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Henkilöt | 
* World Athletics
* Tilastopaja 🔒

 |

 |
**Charles Graham "Charlie" Adam** (s. 10. joulukuuta 1985) on skotlantilainen jalkapalloilija, joka edustaa Englannin valioliigassa pelaavaa Stokea. Hän on pelipaikaltaan keskikenttäpelaaja. Charlie Adamin isä Charlie Adam oli myös ammattilaisjalkapalloilija sekä hänen nuorempi veljensä Grant on myös ammattilaisjalkapalloilija.

Ura
---

### Seurajoukkueura

Adamin pelaajaura alkoi skotlantilaisen Rangersin juniorijoukkueissa. Hän nousi edustusjoukkueeseen kaudella 2003–2004 ja pelasi ensimmäisen ottelunsa huhtikuussa 2004. Seuraavat kaksi kautta Adam vietti pääasiassa lainalla Ross Countyssa ja St Mirrenissä. Kaudella 2006–2007 Adam pelasi loistavasti ja vakiinnutti paikkansa Rangersin kokoonpanossa. Kauden päätyttyä kannattajat valitsivat hänet vuoden nuoreksi pelaajaksi.

Kaudella 2007–2008 Adam jatkoi hyviä otteitaan Skotlannin valioliigassa, mutta hän ei kovan kilpailun takia saanut yhtä paljon peliaikaa kuin edellisellä kaudella. Seuraavakin kausi alkoi samaan tapaan ja tammikuussa 2009 Adam siirtyi lainalla Englannin mestaruussarjan Blackpooliin. Adam onnistui hyvin ja kesällä hän siirtyi 500 000 punnan siirtosummalla pysyvästi Blackpooliin.

Adamista tuli Blackpoolin kapteeni ja hän oli yksi tärkeimmistä seuran pelaajista, kun Blackpool nousi kauden 2009–2010 päätteeksi valioliigaan karsintojen kautta. Hänet valittiin seuran parhaaksi pelaajaksi ja mestaruussarjan vuoden joukkueeseen. Valioliigassa Adam jatkoi hyviä peliesityksiä ja muun muassa Liverpool, Aston Villa ja Birmingham yrittivät ostaa hänet tammikuussa 2011.

Liverpool hankki Adamin 7,5 miljoonan punnan hintaan kesän 2011 siirtoikkunassa. Elokuussa 2012 Adam siirtyi Liverpoolista 4 miljoonalla punnalla Stokeen.

### Maajoukkueura

Adam pelasi ensimmäisen A-maaottelunsa maaliskuussa 2007 Itävaltaa vastaan. Kaikkiaan hän on pelannut 11 A-maaottelua.

Lähteet
-------

### Tilastot

* Adamin pelaajatilastot Soccerbase.  Arkistoitu 7.10.2008. Viitattu 11.7.2011. (englanniksi)

### Viitteet

1. 1 2  Charlie Adam biography Rangers FC. Viitattu 26.1.2011. (englanniksi)[vanhentunut linkki]
2. ↑  Breaking news Blackpool FC. Viitattu 26.1.2011. (englanniksi)
3. ↑  Holloway keen to keep captain Adam  10.1.2011. ESPN Soccernet. Viitattu 26.1.2011. (englanniksi)[vanhentunut linkki]
4. ↑  Adamin pelaajaprofiili Blackpool FC. Viitattu 26.1.2011. (englanniksi)
5. ↑  Ian Holloway attacks Liverpool’s £4.5m bid for Blackpool captain Charlie Adam  22.1.2011. The Telegraph. Viitattu 26.1.2011. (englanniksi)
6. ↑  Liverpool agree £7.5m fee with Blackpool for Charlie Adam  6.7.2011. Guardian. Viitattu 23.5.2013. (englanniksi)
7. ↑  Charlie Adam completes £4m Stoke move as midfielder signs four-year deal  31.8.2012. Daily Mail. Viitattu 23.5.2013. (englanniksi)
8. ↑  Adamin maajoukkuetilastot Skotlannin jalkapalloliitto. Viitattu 11.7.2011. (englanniksi)
**Nikolai von Etter** (ven. Никола́й Севастья́нович фон-Э́ттер) (25. elokuuta 1865, Pietari, Venäjän keisarikunta - 31. lokakuuta 1935, Porvoon maalaiskunta ) oli Venäjän keisarikunnan suomalaistaustainen diplomaatti ja arvoltaan Todellinen valtioneuvos, joka vallankumoukselliselta Venäjältä muutettuaan asui sukunsa omistamassa Haikon kartanossa.

Nikolai von Etter syntyi kenraaliluutnantti Sebastian Albrekt von Etterin ja Emilia von Jacobsonin kolmantena lapsena 25. elokuuta 1865. Nikolai von Etter valmistui Keisarin paašikoulusta. Sen jälkeen hän vuonna 1886 hän valmistui lakikoulutuksesta Page Corpsista, jonka jälkeen hän työskenteli maakuntasihteerinä. 

Vuodesta 1892 lähtien Nikolai von Etter toimi Venäjän keisarikunnan ulkoministeriön palveluksessa. Vuosina 1892–1893 hän toimi ulkoministeriössä sihteerinä ja 1893–1897 Kööpenhaminan lähetystön 2. sihteerinä. Vuodesta 1897–1899 hänet nimitettiin Pariisin 2. lähetystösihteeriksi ja 1899–1904 Bulgarian diplomaattitoimiston sihteeriksi. Vuosina 1904-1906 hän toimi Venäjän valtakunnan suurlähetystön Madridissa sihteerinä. Vuosina 1906-1915 hän toimi Lontoon suurlähetystön neuvonantajana.

Nikolai von Etter nimitettiin keisarillisen Venäjän lähettilääksi Iraniin vuonna 1915, jossa hän toimi aina vuoteen 1917. Helmikuun vallankumouksen jälkeen hänet siirrettiin lähettilääksi Portugaliin. Lokakuun vallankumouksen jälkeen von Etter luopui tehtävistään. Virallisesti hän sai eron Portugalin lähettilästehtävästä, vaikka hän oli vielä Iranissa Teheranissa edellisessä asemapaikassaan.

Hänellä oli keisarivallan aikaan saanut kamarijunkkarin arvonimen vuonna 1895 ja maaliskuussa 1912 Todellisen valtioneuvoksen arvonimen.

Sukulaissuhteista
-----------------

Nikolai von Etterin vanhempia veljiä olivat kenraalimajurit Paul ja Johan Emil von Etter. Nuorempi veli Alexander von Etter palasi vallankumousten jälkeen, kuten vanhemmat veljensäkin Paul, Johan Emil ja Nikolai, takaisin Suomeen.

Nikolai von Etter avioitui Stephanie Viktorovna Spetzinskajan (1870-1957) kanssa. Kenraalimajuri Nikolai von Etter kuoli 70-vuotiaana lokakuussa 1935 sukunsa Haikon kartanossa, jonne hän siirtyi asumaan Venäjän diplomaatturan jälkeen.

Lähteet
-------

1. 1 2 3  Nikolai Sebast'janovich von Etter *geni.com*. Viitattu 13.7.2019.
2. 1 2 3 4  Nikolai Sevastyanovich Etter *rusdiplomats.narod.ru*. Viitattu 13.7.2019.
3. ↑  Nro 63. Ulkoasiainvaltuutetun järjestys. Suurlähettiläiden, lähettiläiden ja suurlähetystöjen jäsenten irtisanomisesta. *geni.com*.  26.11.1917.  Arkistoitu 18.5.2015. Viitattu 13.7.2019. (venäjäksi)
**Juhani Vilhelm Vellamo** (myös aik. *Wellamo*) (4. huhtikuuta 1912 Jämijärvi – 22. toukokuuta 2004 Tampere) oli suomalainen olympiatason painonnostaja.

Vellamo osallistui kaksiin olympiakisoihin sarjassa 82,5 kg. Lontoon kisoissa 1948 hän sijoittui seitsemänneksi yhteistuloksella 355 kg. Helsingissä 1952 hän epäonnistui avauslajissa punnerruksessa, jäi ilman tulosta ja keskeytti kilpailun.

Maailmanmestaruuskilpailuissa hän saavutti pronssia 1947 tuloksella 367,5 kg.

Euroopan-mestaruuskilpailuissa hän saavutti seuraavat mitalisijat: 1947 hopeaa, 1948 ja 1949 pronssia.

Vellamo voitti Tukholman PM-kisoissa 1950 viidennen Pohjoismaiden-mestaruutensa. Hän voitti PM-kullan myös 1951 ja 1953.

Vellamo voitti useita Suomen mestaruuksia 1939 lähtien. Vuonna 1949 hän voitti Suomen-mestaruuden 82,5 kg sarjassa tuloksella 352,5 ja seuraavana vuonna tuloksella 345. SM-mitaleja myös yleisurheilusta.

Vellamo oli myös voittamassa pesäpallon Suomen mestaruutta 1942 Valtion lentokonetehtaan joukkueessa.

Katso myös
----------

* 
* Sarjan 82,5 kg EM-mitalistit kautta aikain

Lähteet
-------

* (Arkistoitu – Internet Archive)
* 
* Fokus Urheilu 2

### Viitteet

1. ↑  Mannerla, Einari & Pirhonen, Pentti: *Mitä Missä Milloin 1952*, s. 358. Helsinki: Kustannusosakeyhtiö Otava, 1951.
2. ↑  Mannerla, Einari: *Mitä Missä Milloin 1951*, s. 323. Helsinki: Kustannusosakeyhtiö Otava, 1950.
3. ↑  Mannerla, Einari: *Mitä Missä Milloin 1951*, s. 332. Helsinki: Kustannusosakeyhtiö Otava, 1950.
4. ↑
**Peter Elfving** (12. huhtikuuta 1677 Norrbärke, Ruotsi – 30. kesäkuuta 1726 Turku) oli ruotsalaissyntyinen lääkäri, joka aloitti lääketieteellisen tutkimuksen Suomessa. 

Elfvingin vanhemmat olivat kirkkoherra Samuel Elfving ja Kristina Widman. Hän opiskeli lääketiedettä Uppsalassa ja Utrechtissa. Valmistuttuaan 1698 lääketieteen tohtoriksi aiheenaan *De motu peristaltico intestinorum* hän lähti Alankomaihin jatkamaan opintojaan ja väitteli Utrechtissa toistamiseen 1702 aiheenaan *De catameniorum sufflammatione*.. Samana vuonna hänet nimitettiin Collegium medicumin asessoriksi.

Västmanlandin piirilääkäriksi Elfving tuli 1704 ja Turun akatemian professoriksi 1722, missä virassa hän toimi neljä vuotta. Naantalin terveyslähdettä alettiin käyttää 1723 terveydenhoidollisiin tarkoituksiin hänen ehdotuksestaan.

1724 Elfving suoritti kuninkaan luvalla Turussa tuolloin vielä harvinaisen ruumiinavauksen, yliopiston rehtori selvitti tapauksen harvinaisuuden johdosta sen merkitystä erityisessä ohjelmassa. Tämä ja muutkin Elfvingin toimet osoittavat hänen olleen itsenäinen ja uskaliaskin tutkija.

Elfvingin ensimmäinen puoliso vuodesta 1704 oli Hedvig Hjärne (k. 1720) ja toinen vuodesta 1722 Kristina Flaschsenius.

Lähteet
-------

1. 1 2  Arno Forsius: Elfving, Peter (1677–1726) – lääketieteen professori *saunalahti.fi*.  Arkistoitu 12.5.2014. Viitattu 6.2.3009.

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 163.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Ruotsi

 |
|  |
| Henkilöt | 
* Kansallisbiografia
* Biografiasampo

 |

 |
**Devín** on Slovakian pääkaupungin Bratislavan hallinnollinen osa-alue, joka oli aikaisemmin oma itsenäinen kaupunkinsa. Se sijaitsee Tonava- ja Morava-jokien yhtymäkohdassa. Devinissä sijaitsevat Devínin linnan rauniot, joka on merkittävä arkeologinen kohde. Tonavan varressa oleva Karpaattien päässä oleva kukkula on nimeltään Devínin portti, joka laskettiin aikoinaan Unkarin kuningaskunnan läntiseksi portiksi.

Devíniin sijainti suurten jokien yhtymäkohdassa on tehnyt siitä aina strategisesti merkittävän paikan, ja Devínin linnankukkula on ollut asutettuna kivikaudelta asti. Sekä kelteillä että roomalaisilla oli siellä jo linnoitus. Napoleonin armeija tuhosi linnan 1809, ja siitä lähtien se on ollut raunioina.

Vuonna 1938 Natsi-Saksa otti Devínin kauppalan haltuunsa sen jälkeen, kun se oli liittänyt viereisen Itävallan itseensä Anschlussissa. Tällöin valtakunnan raja kulki Devínin ja Bratislavan välillä.

Vaikka Devín on osa pääkaupunkia, se on säilyttänyt pikkukaupunkimaisen luonteensa, ja alue on suosittua virkistysaluetta. Joet tulvivat siellä ajoittain; viimeaikaisista tulvista pahin sattui vuonna 2002.

Devín kuvattuna Devínin Linnasta
Devínin linnan rauniot on merkittävä arkeologinen kohde

Lähteet
-------

1. ↑  Heart of Europe (Arkistoitu – Internet Archive)
2. ↑  Wartime Bratislava
3. ↑  Defences hold fast in Bratislava BBC 2002

Aiheesta muualla
----------------

* Kuvia tai muita tiedostoja aiheesta **Devín** Wikimedia Commonsissa
**Pertti Mutka** (9. marraskuuta 1936 Sääminki – 1. tammikuuta 2011 Savonlinna) oli Savonlinnan kaupungin matkailupäällikkö. Hän oli vaikuttamassa Savonlinnan oopperajuhlien uuteen tulemiseen 1960-luvun puolivälissä ja toimi sen jälkeen juhlien toiminnanjohtajana.

Mutka kirjoitti 1955 ylioppilaaksi Savonlinnan lyseosta ja suuntautui toimittajaksi vuosiksi 1955–1965. Hän työskenteli kulttuuritoimittajana ja ryhtyi siinä tehtävässä edistämään Oopperajuhlien uutta tulemista. Hän oli juhlien ensimmäinen toiminnanjohtaja 1966–1971. Hän työskenteli myös vuodesta 1966 alkaen hänelle räätälöidyssä virassa Savonlinnan matkailupäällikkönä aina eläkkeelle jäämiseen 1999 asti.

Mutka opetti matkailuopistoissa Porvoossa, Helsingissä ja Savonlinnassa. Hän toimi luennoitsijana ja kirjoitti artikkeleita alan julkaisuihin. Hän toimi myös Euroopan matkailujohtajien järjestössä. Hän oli Savonlinnan kaupunginvaltuuston jäsen 1977–1996 kokoomuksen ryhmässä.

Mutkaa on luonnehdittu valtakunnallisesti tunnetuksi värikkääksi persoonaksi.

Julkaisut
---------

* Pertti Mutka, Matti Valkonen, Kylpyläelämää "onnellisten saarilla", satavuotias Savonlinnan kylpylaitos, 1996
* Savonlinna, teksti Jussi Jäppinen, Pertti Mutka; valokuvat Jussi Jäppinen ja Kalervo Ojutkangas ym. Gummerus, 1981.
* Vanhuudessakaan ei veljeä jätetä: Savonlinnan sotainvalidit ry:n kuusi vuosikymmentä 1942-2002 Savonlinnan sotainvalidit, 2002

Palkinnot ja tunnustukset
-------------------------

* Matkailutoimittajien killan palkinto elämäntyöstä 2010

Lähteet
-------

1. 1 2 3  Aini Rössi, Kuolleita: Matkailupäällikkö Pertti Mutka, Helsingin Sanomat 29.1.2011 sivu C 11. Artikkelin verkkoversio
2. 1 2  Itä-Savo viitattu 29.1.2011
3. ↑  Matkailupäällikkö Pertti Mutka kuollut, viitattu 29.1.2011
4. ↑  Pertti Mutka on kuollut, Yle, Etelä-Savo, viitattu 29.1.2011


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Amaury Vassili Chotard** (s. 8. kesäkuuta 1989 Rouen, Ranska) on ranskalainen oopperalaulaja, joka kuvailee musiikkityyliään *lyyriseksi popiksi* eli lyyrisen oopperan ja popin sekoitukseksi. Hän on maailman nuorin ammattilaistenori.*selvennä* Vassilin esikoisalbumi *Vincero* on julkaistu myös Suomessa ja muualla Euroopassa sekä Kanadassa ja Etelä-Afrikassa. Laulajan albumia on myyty pelkästään Ranskassa yli tuplaplatinalevyrajan, 250 000 kappaletta.

Vassilin ensimmäiseen Suomen-vierailuun vuonna 2010 kuului esiintyminen television *Pitkä kuuma kesä* -ohjelmassa. Saman vuoden marraskuussa hän julkaisi uuden albumin.

Vassili edusti Ranskaa Saksan Düsseldorfissa pidetyssä vuoden 2011 Eurovision laulukilpailussa. 
Ranska oli automaattisesti mukana loppukilpailussa 14. toukokuuta.

Elämäkerta
----------

Vassili nousi julkisuuteen ranskalaisen televisiotuottaja Daniel Moynen avustuksella, joka tutustui Vassiliin etsiessään netin avulla uusia tähtiä. Hän ihastui silloin 16-vuotiaan tenorin upeaan ääneen ja karismaan. Vassilin esikoisalbumi julkaistiin vuonna 2009 Ranskassa.

Vassilin oma musiikkimaku on hyvin laaja. Hän kuuntelee klassisen musiikin ohella niin Coldplayta, Musea kuin The Beatlesia ja Bob Marleya. Laaja musiikkimaku kuuluu jo Vassilin esikoisalbumilla. Ääni ja karisma pääsevät oikeuksiin albumin monipuolisilla kappalevalinnoilla, jotka vaihtelevat klassisista melodioista tunnettuihin pop-lauluihin, kuten "Who Wants To Live Forever" (Queen), "Hallelujah" (Leonard Cohen), "With or Without You" (U2).
Levyn säestyksestä vastaa sinfoniaorkesteri, ja Amaury laulaa vuoroin ranskaksi, italiaksi ja englanniksi.

Amaury Vassili edusti Ranskaa vuoden 2011 Eurovision laulukilpailussa. Kilpailukappaleen esiintymiskielenä oli korsikan kieli. Kappaleen nimi on "Sognu" (*ransk*. Le Songe, *suom*. unelma). Ranskaa edusti jo vuoden 1993 kilpailussa korsikankielinen laulu. Tuolloin Ranskan edustaja Patrick Fiori sijoittui neljänneksi kappaleella "Mama Corsica".

Diskografia
-----------

* 2006: *Nos Instants de Liberté* (single)
* 2009: *Vincero* (albumi)
* 2010: *Cantero* (albumi)
* 2012: *Una parte di me* (albumi)
* 2014: *Amaury Vassili chante Mike Brant* (albumi)

Lähteet
-------

1. ↑  Amaury Vassili en concert à Paris *Paperblog*. Viitattu 22.3.2023. (ranskaksi)
2. ↑  Par Le 4 février 2011 à 18h51: Eurovision : Amaury Vassili chantera pour la France *leparisien.fr*.  4.2.2011. Viitattu 22.3.2023. (ranskaksi)
3. ↑  Amaury Vassili edustaa Ranskaa Düsseldorfissa *satumaa.yle.fi*.  27.1.2011. Yle.  Arkistoitu 17.5.2011. Viitattu 30.1.2011.
4. ↑  Biography

Aiheesta muualla
----------------

* Virallinen kotisivu

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |